Rattaorienteerumise MM-il selgusid medalivõitjad  teatesõitudes. Ootasime medaliheitlusse sekkumist ka meie juunikuise EM-i hõbedameeskonnalt. Paraku seekord nii hästi ei läinud. Avavahetuse järel olime veel pildil, ent seejärel kärises vahe liidritega liialt suureks. Võidutses tänu suurepärasele viimasele vahetusele Venemaa (Maxim Zhurkin, Ruslan Gritsan, Anton Foliforov) ajaga 2:04.17. Järgnesid Tšehhi 2:05.22 ja Soome 2:05.52. Eesti meeskond (Lauri Malsroos, Margus Hallik, Tõnis Erm) lõpetas seitsmendana ajaga 2:14.34. Naistest võidutses Austria  (Elisabeth Hohenwarter, Sonja Zinkl, Michaela Gigon) ajaga 2:25.11. Järgnesid Šveits 2:25.43 ja Venemaa 2:27.17.